ทำการรักษา pcos คุณให้ยาคุมมาทานเพื่อปรับฮอร์โมน ชื่อ mercilon 21 โดยให้เริ่มทานในวันแรกของการมีประจำเดือน แต่เดือนนี้ประจำเดือนขาดไป ยังไม่มาสักที กรณีนี้ควรเริ่มทานยาในวันไหนคะ และ หลังจากทานยาวันแรกไปแล้ว ควรนัดพบแพทย์เพื่อรับยาแผงต่อไปในวันไหนคะ ขอบค่ะคุณ
สวัสดีค่ะ PCOS หรือภาวะที่มีชื่อเต็มว่า Polycystic Ovary Syndrome เป็นกลุ่มอาการถุงน้ำจำนวนมากในรังไข่ โดยเกิดมาจากความผิดปกติของระบบต่อมไร้ท่อ ทำให้มีระดับฮอร์โมนในร่างกายที่ไม่สมดุล ก่อให้เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการเช่น ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์เป็นหลักการรักษาส่วนใหญ่จะเริ่มที่การใช้ยาคุมกำเนิดแบบแผงเพื่อช่วยปรับฮอร์โมนให้อยู่ในระดับที่สมดุล และทำให้รอบเดือนมาตามปกติโดยหากประจำเดือนไม่มาตามรอบเดือน ขาดหายไปเกิน 35 วันแล้ว แต่ไม่ได้มีการตั้งครรภ์ ก็สามารถเริ่มยาคุมแบบแผงไปได้เลย และหลังจากกินยาครบหมดแผงควรสังเกตรอบเดือนอีกครั้งว่ามาตามปกติหรือไม่ การนัดไปพบแพทย์ในช่วงแรกของการเริ่มรักษา ควรจะพบใกล้ๆแค่ประมาณ 1-2 เดือนหรือก็คือช่วงที่เริ่มกินยา เพื่อประเมินก่อนว่ามีผลข้างเคียงหรือปัญหาใดๆจากการใช้ยา หรือประจำเดือนเริ่มกลับมาหรือไม่